October (album benda U2)
<s>October je drugi studijski album irskog rock sastava U2.</s><s>Izdala ga je kuća Island Records 1981.</s><s>Inspiriran članstvima Bona, Edgea i Larryja Mullena Jr. u kršćanskoj grupi "Shalom Fellowship", ovaj album sadrži duhovne i vjerske teme.</s><s>Uključenost u grupu "Shalom Fellowship" je dovela do njihovog preispitivanja odnosa kršćanske vjere i "rock and roll" načina života, čime je postojala opasnost od raspada benda.</s>

<s>Nakon završetka Boy turneje u veljači/februaru 1981., U2 su počeli pisati novi materijal za October, nakon čega su ušli u studio u srpnju/julu 1981.</s><s>Kao i za debitantski album, Boy (iz 1980.), bend je snimao u Windmill Lane studiju sa Steveom Lillywhiteom kao producentom.</s><s>Snimanje je zakomplicirano nakon što je Bono izgubio kovčeg s nedovršenim tekstovima za nove pjesme, zbog čega se bend žurio završiti album na vrijeme i improvizirati.</s>

<s>Izlasku albuma je prethodio izlazak singla "Fire" u srpnju/julu 1981., dok je drugi singl, "Gloria", izašao istovremeno s albumom.</s><s>Album je dobio podijeljene kritike i ograničeno pokriće na radiju.</s><s>Remasterirano izdanje albuma je izašlo 2008.</s>

<s>Popis kompozicija</s>

<s>Remasterirano izdanje iz 2008.
9. travnja/aprila 2008., na U2.com je potvrđeno da će October, zajedno s druga dva bendova početna albuma, Boy i War, izaći u remasteriranom izdanju.</s><s>Ovo je izdanje izašlo 21. srpnja/jula 2008. u Ujedinjenom Kraljevstvu, a u SAD-u idući dan.</s><s>Slika na omotu je izmijenjena kako bi se smanjio bijeli prostor s nazivima pjesama.</s><s>Remasterirani album je izašao u tri različita formata:</s>

<s>Standardni format: jedan CD s remasteriranim zvukom i obnovljenim omotom.</s><s>Uključuje knjižicu na 16 stranica s prethodno neobjavljenim fotografijama, cijelim tekstovima pjesama i novim napomenama Neila McCormicka.</s><s>Svih 11 pjesama je isto kao u prethodnom izdanju albuma.</s><s>Deluxe format: standardni CD (vidjeti gore) i bonus CD.</s><s>Bonus CD sadrži pet pjesama izvedenih uživo u Hammersmith Palaisu, tri pjesme izvedene uživo na BBC-u, singl "A Celebration"/"Trash, Trampoline and the Party Girl" koji je izašao nakon albuma October, dvije B-strane sa singlova albuma, četiri dodatne pjesme izvedene uživo na Boston Paradise show-u i dva druga rariteta.</s><s>Uključuje i knjižicu na 32 stranice s prethodno neobjavljenim fotografijama, cijelim tekstovima pjesama, novim napomenama Neila McCormicka i Edgeove napomene o bonus materijalu.</s><s>Vinilni format: remasterirani album na vinilnoj ploči od 180 grama s obnovljenim omotom.</s>

<s>Bonus CD</s>

<s>Osoblje 
Bono – glavni vokal
The Edge – gitara, klavir, prateći vokal
Adam Clayton – bas gitara
Larry Mullen Jr. – bubnjevi</s>

<s>Izvori 
Napomene</s>

<s>Vanjske poveznice</s>

<s>October na U2.com</s>

<s>Albumi 1981.</s><s>Albumi benda U2</s>

